N’ebya Juliet Lukwago
Biishopu wa Nebbi Catholic diocese owahumwiire, Martin Luluga naija kuziikwa eriizooba (17/08/2022) ahari Immaculate Heart of Mary Cathedral omu disiturikiti ya Nebbi.
Okurugiirira aha kitebe kikuru ky’abakaturikiti omu Uganda ekya Uganda Catholic Secretariat ahari Nsambya, Biishopu Luluga akafa ebiro 30/07/2022 kandi afeereire aha myaka 89.
Akazaarwa ebiro 1933 kandi akatungisibwa obusaserodoti omu dayosiisi ya Arua omu mwaka gwa 1963.
Bwanyima y’emyaka 23 omu mwaka gwa 1986, Luluga akatooranwa nka Biishopu omuhwezi wa dayosiisi ya Gulu kandi akaija yahasirirwa nka Biishopu omu mwaka gwa 1987.
Omu mwaka gwa 1990, omugyenzi Luluga akakwasibwa dayosiisi ya Gulu Catholic Dayosiisi kugireberera.
Bwanyima y’okukora omuri Gulu kumara emyaka 9, Luluga akatwaarwa omu dayosiisi ya Nebbi ahu yaakozire emyaka 12 kuhisya obu yahumwiire omu mwaka gwa 2011.
nso_Latn lug_Latn run_Latn lug_Latn lug_Latn lug_Latn lug_Latn